ΓΡΑΠΤΗ ΕΡΩΤΗΣΗ E-0055/02

υποβολή: Michl Ebner (PPE-DE) προς την Επιτροπή

(24 Ιανουαρίου 2002)

Θέμα: Κατώτατο όριο ηλικίας για τη χορήγηση επιδόματος ανεργίας και προοδευτική μείωση των επιδομάτων αυτών

Ενώ, αφενός, το κράτος δεν είναι σε θέση να ανταποκριθεί πλήρως στο δικαίωμα του πολίτη στην εργασία, αφετέρου, δεν αποδίδεται πάντα η δέουσα σημασία στο καθήκον της εργασίαςπέρ του κοινού συμφέροντος.

Έτσι, σε ορισμένα κράτη μέλη τα επιδόματα ανεργίας μειώνονται προοδευτικά όταν κάποιος απορρίπτει μία θέση εργασίας που του προσφέρεται. Εξάλλου, τα επιδόματα ανεργίας χορηγούνται μόνο μετά από μία συγκεκριμένη ηλικία (η οποία τις περισσότερες φορές ανέρχεται σε 25 έτη).

Θα μπορούσε η Επιτροπή να γνωστοποιήσει, εάνπάρχουν σχέδια εναρμόνισης όσον αφορά αυτό το ζήτημα και εάν κρίνει σκόπιμη αυτή την ιδέα, καθώς και εάν προτίθεται να δρομολογήσει μια σχετική πολιτική·

Μπορεί η Επιτροπή να γνωστοποιήσει, ποια είναι η κοινή μελλοντική πολιτική στον τομέα της ανεργίας και ποιες κοινές ρυθμίσεις πρόκειται να θεσπιστούν·

Απάντηση της κ. Διαμαντοπούλου εξ ονόματος της Επιτροπής

(1 Μαρτίου 2002)

Οι κατευθυντήριες γραμμές για την απασχόληση(1) περιέχουν πολιτικούς προσανατολισμούς για όλα τα κράτη μέλη, στο πλαίσιο της ευρωπαϊκής στρατηγικής για την απασχόληση πουλοποιείται μέσω της διαδικασίας του Λουξεμβούργου. Καλούνται τα κράτη μέλη να συνεκτιμήσουν αυτές τις κατευθυντήριες γραμμές στη διαμόρφωση των εθνικών τους πολιτικών για την απασχόληση. Το πλαίσιο αυτό περιλαμβάνει κατευθυντήριες γραμμές για τη μεταρρύθμιση των συστημάτων φορολογίας και παροχών ώστε να γίνουν αυτά πιο φιλικά προς την απασχόληση, παρέχοντας κίνητρα για να ανταμείβεται η εργασία. Κατά την εφαρμογή της μεταρρύθμισης των συστημάτων φορολογίας και παροχών, ιδιαίτερη προσοχή πρέπει να δοθεί στην παροχή κινήτρων για άνεργους ή άεργους ώστε να αναζητήσουν και να αναλάβουν εργασία. Επίσης, στη σύνοδο του Ευρωπαϊκού Συμβουλίου στη Λισσαβώνα (23 και 24 Μαρτίου 2000), τονίστηκε η ανάγκη βελτίωσης των επιδράσεων που έχουν τα συστήματα φορολογίας και παροχών στην απασχόληση και την κατάρτιση. Στην πρόσφατη έκθεση για τη συμμετοχή του εργατικού δυναμικού και την παράταση του ενεργού επαγγελματικού βίου(2), την οποία παρήγγειλε το Ευρωπαϊκό Συμβούλιο στη σύνοδό του στη Στοκχόλμη (23 και 24 Μαρτίου 2001), ζητείται να δοθεί ιδιαίτερη προσοχή με σκοπό τη μείωση των αντικινήτρων που δημιουργούν, σε άνδρες και γυναίκες, η φορολογία και τα συστήματα των κοινωνικών παροχών, όσον αφορά την αναζήτηση εργασίας.

Οι κατευθυντήριες γραμμές προβλέπουν επίσης την εφαρμογή προληπτικών μέτρων για την καταπολέμηση της ανεργίας των νέων και της μακροχρόνιας ανεργίας. Δίδεται έμφαση στην επανένταξη των μακροχρόνια ανέργων, με την παροχή εξατομικευμένωνπηρεσιών. Αυτόλοποιείται κυρίως μέσω των δημόσιωνπηρεσιών απασχόλησης, συνδυάζοντας διάφορες μορφέςποστήριξης, όπως η διεξαγωγή προσωπικών συζητήσεων, ο εντοπισμός των προβλημάτων και των αναγκών ενός ατόμου, ηποστήριξη για την αναζήτηση εργασίας (συμπεριλαμβανομένης της παροχής συμβουλών και προσανατολισμού), η τοποθέτηση σε θέση εργασίας (επιδοτούμενη ή όχι) και η διεύρυνση της πρόσβασης σε κατάρτιση.

Στο πλαίσιο αυτό, κάθε κράτος μέλος είναι αποκλειστικά αρμόδιο για τα συγκεκριμένα μέτρα που λαμβάνονται όσον αφορά τηνλοποίηση των σχετικών κατευθυντήριων γραμμών. Επομένως, οι διατάξεις που αφορούν το ελάχιστο όριο ηλικίας για παροχές ανεργίας καθώς και σταδιακές μειώσεις των ποσών εντάσσονται στις εθνικές πολιτικές για την αγορά εργασίας και η Επιτροπή δεν προτίθεται να εναρμονίσει τις διατάξεις αυτές. έχει σημειωθεί κάποια πρόοδος στη μεταρρύθμιση των συστημάτων φορολογίας και παροχών, αν και, έως τώρα, εκτενείς μεταρρυθμίσεις έχουν εφαρμοστεί σε λίγα μόνο κράτη μέλη. Από την άλλη, σημαντική πρόοδος έχει σημειωθεί όσον αφορά την προώθηση προληπτικών και ενεργών μέτρων για την αγορά εργασίας, για την καταπολέμηση της ανεργίας και την προώθηση της ένταξης στην αγορά εργασίας.

(1) Απόφαση του Συμβουλίου περί των κατευθυντηρίων γραμμών της πολιτικής για την απασχόληση των κρατών μελών για το 2002/23-01-2002. Εκδίδεται σε ετήσια βάση από το 1998.

(2) Έκθεση για την Αύξηση της συμμετοχής του εργατικού δυναμικού και την προώθηση της παράτασης του ενεργού επαγγελματικού βίου, COM(2002)9 τελικό.